কুষ্টিয়ার দৌলতপুরে স্হানিয় মেম্বর এবং যুব সমাজের অর্থায়নে সংস্কার হচ্ছে রাস্তা। | kushtiasangbad24.com
২৫ মে ২০১৯ |শনিবার | ১১:৪২ পূর্বাহ্ণ |
কুষ্টিয়ার দৌলতপুরে স্হানিয় মেম্বর এবং যুব সমাজের অর্থায়নে সংস্কার হচ্ছে রাস্তা।
দৌলতপুর অফিস: কুষ্টিয়ার দৌলতপুর উপজেলার রিফাইতপুর ইউনিয়নে ৭নং ওয়ার্ডের মেম্বার এবং স্থানীয় যুব সমাজের উদ্যোগে চলছে রাস্তার মেরামত কাজ । বিন্দি পাড়া এবং হরিন গাছির রাস্তার মাঝের মোড় হয়ে মাঠের দিকে যাওয়ার একমাত্র রাস্তা ।এই রাস্তার বেশিরভাগ জায়গায় খানাখন্দতে ভর্তি ভ্যান অথবা মালভর্তি কোন গাড়ি এই রাস্তাটা দিয়ে আসা-যাওয়া করলে বেশিরভাগ সময় দুর্ঘটনার শিকার হয়। তাই এলাকাবাসী হতাশ হয়ে যুব সমাজকে নিয়ে নিজেরাই মেরামতের উদ্যোগ নেয় ।
এলাকাবাসী ও যুব সমাজের পক্ষ থেকে নেতৃত্ব দেন আতিকুর রহমান আতিক, হাশেম আব্দুল মালেক আরো অনেকে,পরে ৭নং ওয়ার্ড মেম্বার আব্দুর রাজ্জাক একাত্মতা ঘোষণা করেন এবং দাবি জামাই, স্থায়ী একটা সমাধানের। বর্তমানে সারা দেশে জননেত্রী শেখ হাসিনার উন্নয়নের ছোঁয়ায় মুখরিত, ঠিক সেসময় ক্যানো নিজেদের অর্থায়নে মেম্বার এবং যুব সমাজ রাস্তার মেরামত চলছে জানতে চাইলে ৭ নম্বর ওয়ার্ডের মেম্বার আব্দুর রাজ্জাক বলেন, এই রাস্তাটা চলাচলের অযোগ্য হওয়াই এবং সরকারি কোন বরাদ্দ না পাওয়াই জনসাধারণের ভোগান্তির কথা চিন্তা করেই নিজের অর্থায়নে এবং যুব সমাজের সহযোগিতায় রাস্তার মেরামতের কাজ করছি, যাতে এলাকাবাসীর কিছুটা হলেও দূর্ভোগ লাঘব হয়।